د غزنی سرې میاشتې ریاست د ښوونیز مرکز او سیستم عضویت مدېریت له لوری په واغظ ولسوالۍ کې د نویو اعضاوو د جلبولو په موخه غونډه ترسره شوه! نن چهارشنبه د روان ۱۴۴۵ هـ ق کال د ذوالقعدې میاشتې پر ۲۶ مه نېټه د افغانی سرې میاشتې ټولنې مرکزی سوېل لوېدیځ زون اړوند غزنی ولایتی څانګې ریاست رئیس ښاغلی مولوی عبدالقدوس "عمر" سره په همغږۍ د ښوونیز مرکز او سیستم عضویت مدېر سید فضل الرحمان آغا "حسینی" په واغظ ولسوالۍ سرخک کلی شهید عبدالقیوم عالی لیسه کې دعضویت نویو اعضاوو د جلبولو په موخه غونډه ترسره کړه. یاده غونډه د قرآن عظیم الشان په مبارکو پیل او ورپسې ښاغلی "حسینی " د افغانی سرې میاشتې په تعریف، موخو، بنسټیزو اصولو او تاریخچه رڼا واچوله او وروسته یې د حق العضویت او حق الشمولیت فورم په ډکولو او وظایفو مختصرې خبرې وکړې. د یادې غونډې په جریان کې د سیمې یو تن رضاکار هم د سرې میاشتې پر فعالیتونو لنډې خبرې وکړې. د یادې غونډې په پای کې د یو تن سرګروپ په مشرۍ ۲۰ تنو استادانواو قومی مشرانو د عضویت فورم ډک او د سیستم عضویت په غړو کې یې ځان شامل کړ.